recursal/SuperWikiNEXT-32B huggingface dataset:
Un **Gran Premio de Fórmula 1**, (tamén chamados **Grand Prix** ou, na escrita, **GP**) é, na actualidade, cada un dos eventos que compoñen o Campionato Mundial de Fórmula 1**.**

Os Grandes Premios desenvólvese nunha fin de semana, aínda que nalgúns esténdese até o xoves por motivos especialmente comerciais. Ademais da Fórmula 1 propiamente dita, nunha fin de semana de Gran Premio outras competicións menores teñen lugar co obxectivo de ameniza-la espera do público asistente.

Historia dos GP
---------------

*Artigo principal: Historia dos Grandes Premios automobilísticos*

A estrutura dun GP na actualidade
---------------------------------

### Xoves: Portas abertas

O xoves nalgúns circuítos organízanse xornadas de portas abertas no *pit lane*, nas que os posuidores dun abono para a fin de semana completa poden pasear por el vendo ós equipos traballar en diferentes tarefas (posta a punto dos monoprazas, ensaios de parada en boxes...).

Normalmente habilítanse dúas franxas horarias, unha pola mañá e outra pola tarde, aínda que o resto do día o circuíto segue aberto para permitir ós afeccionados visitar a zona comercial, onde algunhas escudarías colocan stands de promoción, de exhibición dos monoprazas e de coches doutras categorías, de material de competición variado e de venda de merchandising (dende chaveiros ou bolígrafos até camisetas, camisas ou fundas de competición do equipo), ou incluso de actividades de recreo como competicións simuladas a bordo dun Fórmula 1.

### Venres: Adestramentos libres

O venres é o día no que a competición fai o seu primeiro acto de presenza, coas dúas quendas iniciais de adestramentos libres ó longo da mañá. É usual disputa-la primeira quenda de 11 a 12 da mañá, sempre no horario local, tendo lugar a segunda dúas horas despois, de 14 a 15. Estas dúas quendas teñen a finalidade de servir unicamente para axusta-las regraxes do monopraza.

No resto do día, celébranse prácticas, cualificacións e carreiras de competicións menores que varían entre Grandes Premios, sendo as máis habituaís as de GP2, unha das categorías ponte para a Fórmula 1. Ademais, a zona comercial segue aberta, como será habitual en toda a fin de semana.

### Sábado: Adestramentos libres e cualificación

### Domingo: Carreira

Véxase tamén
------------

* Lista de Grandes Premios de Fórmula 1
A **IUPAP** (Unión Internacional de Física Pura e Aplicada, nas súas siglas inglesas) é unha asociación fundada en 1922 que ten como obxectivos a promoción da cooperación internacional no campo da Física, a difusión dos coñecementos científicos, a normalización de símbolos, unidades, nomenclatura e patróns, e a libre circulación de científicos.

Ten Comisións internacionais, Comisións internacionais asociadas e participa en Comisións mixtas con outras Unións Científicas.

A IUPAP é membro do Consello Internacional para as Ciencias (ICSU, *International Council for Science*).

O seu presidente é o doutor Y. Petroff, e ten a súa sede na American Physical Society (APS, Sociedade Estadounidense de Física).

Véxase tamén
------------

### Ligazóns externas

* IUPAP *(en inglés)*.
* ICSU *(en inglés)*.

|  |  |
| --- | --- |
| Control de autoridades | 
* Wd: Q28346
* WorldCat
* VIAF: 158174601
* BNE: XX130436
* BNF: 11867803v
* BRE: 2199815
* GND: 2014860-4
* GRID: grid.486367.8
* ISNI: 0000 0001 2097 816X
* LCCN: n78095769
* NDL: 00743279
* NLA: 35235318
* PTBNP: 148643
* SUDOC: 026428865

 |
Francisco Fernández del Riego vestido cunha caroza.
Unha **coroza**, **caroza** é unha peza de vestir galega feita de xuncos empregada en épocas de choiva para resgardarse dela. Completábase cunhas polainas do mesmo material.

Está confeccionada en tres partes, unha exterior que cobre os ombreiros e chega até a cintura, e dúas interiores que comezan dende os ombreiros e que chegan até os pés. Na parte inferior das pernas póñense as polainas e para os pés unhas botas de coiro con sola de madeira. Pode levar un capelo, unha carapucha feita en capas do mesmo material para cubrir a cabeza.

Esta peza de vestir foi caendo en desuso, e o 6 de marzo de 2018, morreu en Castro, Carballedo, Alejandro Regal Regal, o último fabricante de corozas da comarca de Chantada e, poida que o último de Galicia. Alejandro tiña 88 anos e era un dos últimos artesáns que sabían como elaborar este traxe.

Notas
-----

1. ↑  Definicións no *Dicionario da Real Academia Galega* e no Portal das Palabras para *coroza*.
2. ↑  Definicións no *Dicionario da Real Academia Galega* e no Portal das Palabras para *caroza*.
3. ↑  B, J (13 de decembro de 2009). "El Lalín de 1926 con ojos de mujer". *La Voz de Galicia*. Consultado o 17 de maio de 2015.
4. ↑  Museo del Traje (ed.). "Coroza". Consultado o 13 de xuño de 2022.
5. ↑  Definicións no *Dicionario da Real Academia Galega* e no Portal das Palabras para *capelo*.
6. ↑  Fernández, Roi (6 de marzo de 2018). "Muere en Carballedo el último fabricante de carozos de la comarca de Chantada". *La Voz de Galicia*. Consultado o 10 de marzo de 2018.

Véxase tamén
------------

### Outros artigos

* Traxe galego
| Crocodilo do Nilo |
| --- |
|  |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Sauropsida |
| Orde: | Crocodilia |
| Familia: | Crocodylidae |
| Subfamilia: | Crocodylinae |
| Xénero: | *Crocodylus* |
| Especie: | *C. niloticus* |

 |
| Nome binomial |
| *Crocodylus niloticus*Laurenti, 1768 |
| Distribución do crocodilo do NiloDistribución do crocodilo do Nilo |

 *Crocodylus niloticus*
 *Crocodylus niloticus*
O **crocodilo do Nilo** (*Crocodylus niloticus*) é unha especie de saurópsidos (réptil) crocodilo da familia Crocodylidae. É unha das tres especies de crocodilos que habitan en África, e a segunda en tamaño no mundo, pois pode alcanzar os 6 m de longo e pesar máis de 1.000 kg.

Pese ao que o seu nome podería dar a entender, non é exclusivo do Nilo, senón que habita en practicamente toda África subsahariana e na illa de Madagascar.

Pode medir ata cinco ou seis metros de longo. Vive en lagos e ríos de auga doce. Aliméntase de animais que se achegan a beber; arrástraos á auga e afógaos. O crocodilo retorcer dentro da auga para despezar á súa presa.

A súa cerimonia de cortexo é espectacular; o macho defende un treito de area, ruxindo a calquera intruso. Cando a femia séntese atraída polo ruído, o macho sacode o corpo e expulsa auga polas fosas nasais.

Aínda que como especie non se atopa en perigo de extinción, nalgúns países a poboación de crocodilos do Nilo corre un serio perigo de desaparecer a causa do terrible exterminio ocasionado polo ser humano.

|  |  |
| --- | --- |
| Control de autoridades | 
* Wd: Q168745
* EBID: ID
* GEC: 0169303
* GND: 7518700-0
* LCCN: sh96002578

 |

|  |  |
| --- | --- |
| Identificadores taxonómicos | 
* EOL: 795278
* EPPO: CROKNI
* Fossilworks: 158096
* GBIF: 2441341
* iNaturalist: 341972
* IRMNG: 10364402
* ITIS: 202200
* IUCN: 45433088
* NCBI: 8501
* Plazi: ID
* SeaLifeBase: 67151
* Species+: 10745
* TAXREF: 418700
* WoRMS: 1034995
* ZooBank: ID

 |
Cabido de Jambaló, 2019.
O **Consello Rexional Indíxena do Cauca** (CRIC) é unha asociación de autoridades indíxenas á cal pertence o 90% dos cabidos e comunidades indíxenas do departamento do Cauca, Colombia. Foi fundado en Toribío o 24 de febreiro de 1971, como unha federación de só sete cabidos. No presente está constituído por cento quince cabidos e once asociacións de cabidos dos pobos nasa, misak, totoró, polindara, guanaco, coconuco, kisgo, yanacona, inga e emberá, agrupados en nove zonas.

O CRIC foi cofundador da Organización Nacional Indíxena de Colombia.

Véxase tamén
------------

### Outros artigos

* Pobos indíxenas de Colombia
* Organización Nacional Indíxena de Colombia

### Bibliografía

* Christian Gros. 1991. *Colombia indígena: identidad cultural y cambio social*. Bogotá: CEREC, 1991.

### Ligazóns externas

* Páxina oficial *(en castelán)*

* Portal:Colombia
* Portal:Pobos indíxenas de América

|  |  |
| --- | --- |
| Control de autoridades | 
* Wd: Q5783937
* NKC: ko2016922242
* SUDOC: 11913344X

 |
**David Testo**, nado o 7 de agosto de 1981 en Winston-Salem (Carolina do Norte), é un futbolista estadounidense que xogou profesionalmente no Canadá.

Traxectoria
-----------

Comezou a xogar ao fútbol no instituto e en 1998 foi nomeado mellor xogador do estado de Carolina do Norte entre os rapaces do seu tempo. Marchou estudar á Universidade de Carolina do Sur, onde xogou co equipo universitario, e logo mudouse á Universidade de Carolina do Norte - Chapel Hill, onde destacou como centrocampista e axudou o equipo local, o Tar Heels, a gañar o campionato rexional da zona norte da costa atlántica.

En 2003 non foi seleccionado nos drafts para que os equipos profesionais escollesen xogadores universitarios, e acabou fichando polos Richmond Kickers, o principal equipo do estado de Virxinia, co que disputou partidos no que daquela era a primeira división do fútbol norteamericano, e onde se agrupaban equipos dos Estados Unidos e do Canadá. A pesar da excelente temporada de Testo, o Richmond descendeu e Testo fichou polo Columbus Crew, o principal equipo de Ohio, co que se mantivo en primeira división. A actuación de Testo é discreta, en parte por culpa de diversas lesións, e ao remate de dúas temporadas o Crew prescinde del.

En 2006 pois, Testo fichou por un equipo de Segunda división, o Vancouver Whitecaps, e xa que logo xogou por primeira vez para un conxunto canadense. O Whitecaps conseguiu ese ano o título ligueiro nos play-offs, e Testo fichou á seguinte tempada polo Montreal Impact, ao igual ca outros xogadores que viñan do Whitecaps. Co Impact en segunda división conseguiu importantes triunfos, entre eles o título de campión do Canadá, co que o equipo se clasifica para xogar por primeira vez a CONCACAF Champions League. A pesar de facer boas campañas en 2008 e 2009, onde foi sinalado como o xogador máis valioso do equipo, en 2011 foi despedido polo conxunto de Montreal.

Vida persoal
------------

Uns meses despois de quedar sen equipo, e nunha entrevista para a Radio Canada, Testo recoñeceu abertamente a súa homosexualidade, co que se converteu no primeiro futbolista estadounidense en facelo.

Notas
-----

1. ↑  David Testo affirme son homosexualité, *CBC*, 10/11/2011.

|  |  |
| --- | --- |
| Control de autoridades | 
* Wd: Q866319
* FootballDatabase: 61478
* Soccerway: 30105
* Transfermarkt: 26855

 |
**Dong Fang Hong 3** foi un tipo de satélite de comunicacións da República Popular da China.

Características
---------------

Os dous DFH-3 lanzados eran satélites de comunicacións de capacidade media baseados no bus do mesmo nome, DFH-3, usados posteriormente noutros satélites. Foron lanzados mediante foguetes CZ-3A e a primeira unidade non chegou á súa órbita polo fallo da última etapa do foguete lanzador. Estabilizábanse nos tres eixos e tiñan unha masa de 2200 kg. Levaban a bordo 24 transpondedores en banda C para as comunicacións, con capacidade para seis canais de televisión e 18 canais de transmisión. Os paneis solares proporcionaban ata 2 kW de potencia eléctrica. O segundo DFH-3 foi tamén coñecido como **ChinaSat 6**.

Notas
-----

1. 1 2  Mark Wade (2019). "DFH-3" (en inglés). Consultado o 17 de outubro de 2019.
2. 1 2  Gunter Dirk Krebs (2019). Gunter's Space Page, ed. "DFH-3 1, 2 (ZX 6 / ChinaSat 6)" (en inglés). Consultado o 17 de outubro de 2019.

Véxase tamén
------------

### Outros artigos

* Dong Fang Hong 1
* Dong Fang Hong 2
* Dong Fang Hong 3 (bus)
* Dong Fang Hong 4 (bus)
* Dong Fang Hong 5 (bus)
O bus **Dong Fang Hong 3** (abreviadamente **DFH-3**), homónimo ó dos satélites DFH-3, é un tipo de bus para satélites fabricado en China.

Características
---------------

O bus DFH-3 está pensado para satélites de comunicacións na órbita xeoestacionaria e estabilizados nos tres eixos, aínda que pode ser adaptado para satélites noutras órbitas ou incluso sondas de espazo profundo. Ten unha estrutura hexahédrica dividida en tres módulos: propulsión, servizo e comunicacións, e antenas de comunicación e paneis solares. O bus está composto tamén por sete subsistemas: estrutura, control, enerxía, telemetría e seguimento, propulsión, control térmico e comunicacións. Hai tres versións do bus, cada un con características melloradas: DFH-3, DFH-3A e DFH-3B.

Especificacións técnicas
------------------------

### DFH-3

* Dimensións: 2,20 m x 1,72 m x 2,00 m
* Masa: 2320 kg
* Carga útil: 230 kg
* Potencia eléctrica: 1700 W
* Consumo máximo da carga útil: 1000 W
* Tempo de vida: 8 anos

### DFH-3A

* Dimensións: 2,40 m x 1,72 m x 2,20 m
* Masa: 2740 kg
* Carga útil: 360 kg
* Potencia eléctrica: 4000 W
* Consumo máximo da carga útil: 2500 W
* Tempo de vida: 12 anos

### DFH-3B

* Dimensións: 2,20 m x 2,00 m x 3,10 m
* Masa: 2740 kg
* Carga útil: 360 kg
* Potencia eléctrica: 4000 W
* Consumo máximo da carga útil: 2500 W
* Tempo de vida: 12 anos

Notas
-----

1. 1 2 3  Mark Wade (2019). "DFH-3" (en inglés). Consultado o 17 de outubro de 2019.
2. 1 2 3  Gunter Dirk Krebs (2019). Gunter's Space Page, ed. "DFH-3 Bus" (en inglés). Consultado o 17 de outubro de 2019.

Véxase tamén
------------

### Outros artigos

* Dong Fang Hong 3
* Dong Fang Hong 4 (bus)
* Dong Fang Hong 5 (bus)
O **Consello de Goberno de Melilla** (en castelán: *Consejo de Gobierno de Melilla*) é o órgano colexiado da cidade autónoma de Melilla, que exerce as funcións executivas e administrativas que lle atribúen as leis. Está integrado polo Presidente, elixido pola Asemblea, e os Conselleiros que son nomeados e separados libremente por aquel en número non determinado.

O Estatuto de Autonomía de Melilla, aprobado por Lei orgánica de 13 de marzo de 2005 ao amparo do artigo 144, b) da Constitución, atribúelle as funcións de dirixir a política da cidade e as funcións executivas e administrativas en xeral e as sinaladas especificamente no estatuto ou delegadas polo Estado nos termos que o mesmo determine e que non sexan competencia da Asemblea. Tamén ten a potestade regulamentaria nas materias que lle son propias e cumpre as funcións de Pleno dun Concello.

O Presidente é elixido pola Asemblea e responde ante ela, coa moción de censura e a cuestión de confianza. O Consello cesa polo falecemento do Presidente, a dimisión do mesmo, a súa declaración de incapacidade, ao prosperar unha moción de censura por maioría absoluta ou non obter a confianza, tralo cumprimento do período para o que foi elixido ou coa celebración de eleccións. En todos os casos o Consello cesante quedará en funcións ata a elección do novo. A diferenza doutras comunidades autónomas, o Presidente non ten a facultade de disolver a Asemblea.

Véxase tamén
------------

### Outros artigos

* Asemblea de Melilla

### Ligazóns externas

* Estatuto de Autonomía de Melilla, Boletín Oficial del Estado. *(en castelán)*
O **ditirambo** (gr. διθύραμϐος *dithýrambos*) é unha composición lírica grega dedicada ao deus Dioniso, que orixinariamente formaba parte dos seus rituais, interpretada polo coro.

A orixe da palabra é descoñecido, e probabelmente a raíz sexa grega (δις *dis* = dúas, θύρα *thýra* = porta, έμβαίνω *embáino* = entrar, meterse, descender, ou sexa "descender de dúas portas"), e o deus Dioniso era chamado "o fillo da porta dobre" ou "as dúas veces nado".

O seu desenvolvemento como xénero literario foi obra do poeta Arión, en Corinto, durante o último cuarto do século -VII. Laso de Hermíone, poeta lírico arcaico grego, levouno a Atenas, e no -509 converteuse nun elemento de competición nos festivais dedicados a Dioniso.

Simónides, Píndaro e Baquílides escribiron ditirambos. Dos dous primeiros só se conservan fragmentos; en cambio, de Baquílides queda bastante. O coro ditirámbico non leva máscara e cantaban en círculo na *orchestra.* A narración xoga un papel importante nestes poemas, pero o tema non ten por que estar relacionado con Dioniso. Despois de Baquílides o compoñente musical do ditirambo parece que incrementou a súa importancia á conta da letra, pero como a música non sobreviviu non podemos discernir o que ocorreu. Antes desta época o ditirambo compúxose de forma regular en estrofas e antístrofas, pero a partir de entón abandonouse esta correspondencia en favor dun estilo de composición máis libre, con sós cantados. A linguaxe fíxose rebuscada e artificial. Tespis, director dun coro do século -VI, creou o drama ao distinguir dúas seccións no coro dun ditirambo: o papel do personaxe principal, e o do resto do coro.

Notas
-----

1. ↑  A palabra inmortal Dioniso, dúas veces nacido - Traxicomedia  Arquivado 19 de xaneiro de 2016 en Wayback Machine.

Véxase tamén
------------

### Bibliografía

* Bentley, Richard, *Works of Richard Bentley*, originally written in 1699, and collected by Alexander Dyce, 1836. v. 1-2. Dissertations upon the epistles of Phalaris, Themistocles, Socrates, Euripides, and upon the fables of Aesop; also, Epistola ad Joannem Millium—v. 3. Sermons preached at Boyle's lecture; remarks upon a discourse of free-thinking; proposals for an edition of the Greek testament.
* Buckham, Philip Wentworth, *Theatre of the Greeks*, 1827.
* Jean-Charles Moretti, *Théâtre et société dans la Grèce antique*, Livre de Poche, coll. « références », 2001
* Pickard-Cambridge, Sir Arthur Wallace
	+ Dithyramb, Tragedy, and Comedy , 1927.
	+ *The Theatre of Dionysus in Athens*, 1946.
	+ *The Dramatic Festivals of Athens*, 1953.
* Sourvinou-Inwood, Christiane, *Tragedy and Athenian Religion*, Oxford University Press, 2003.
* Wiles, David, The Masked Menander: Sign and Meaning in Greek and Roman Performance, 1991.

### Outros artigos

* Festas da Atenas antiga.
* Teatro da Antiga Grecia.

|  |  |
| --- | --- |
| Control de autoridades | 
* Wd: Q262533
* BNCF: 29106
* BNE: XX5501324
* BNF: 11978214g
* BRE: 1959638
* EBID: ID
* GND: 4150302-8
* LCCN: sh85038562
* MAG: 2777714290

 |
Esquema de usoEsquema de uso
**Delta-DOR** (delta - Differential One-way Range) é unha técnica de navegación ultra preciasa do espazo profundo desenvolta pola ESA para coñecer distancia e velocidade (celeridade e dirección) das naves espaciais nas súas viaxes. Ten unha precision de centos de metros en distancias de 100 millóns de km. Usa o efecto Doppler para saber da velocidade, e a referencia de quásar afastados para eliminar erros, en particular debidos ó efecto da atmosfera terrestre.

A técnica comezou a ser usada coa posta en marcha da Estación de Seguimento de Satélites de Espazo Profundo de Cebreros (DSA 2), segunda antena para o espazo profundo da ESA, no 2005. Na actualidade (2018), fai uso das estacións de espazo profundo de 35 m da ESA en New Norcia (DSA 1, Australia Occidental), Cebreros (DSA 2, preto de Madrid), e Malargüe (DSA 3, na Arxentina).

Notas
-----

1. ↑  "Ultra-precise navigation". *European Space Agency* (en inglés). Consultado o 2019-02-07.
2. ↑  esa. "About delta DOR". *European Space Agency* (en inglés). Consultado o 2019-02-07.

Ligazóns externas
-----------------

Páxina de Delta-DOR na web da ESA.
Unha **curtametraxe** é unha produción audiovisual ou cinematográfica que dura substancialmente menos que o tempo medio dun filme de produción normal. Aínda que non existe unha norma estrita, unha posible clasificación por tempo podería facerse deste xeito: a duración das curtametraxes vai dende menos dun minuto ata os 30 minutos. Os filmes de entre 30 e 60 minutos son mediametraxes. A partir dunha hora de duración considéranse longametraxes.

Véxase tamén
------------

### Outros artigos

* Flocos.tv
* Festival de Cans

### Ligazóns externas

* Curtametraxes - Red Social de curtametraxes

|  |  |
| --- | --- |
| Control de autoridades | 
* Wd: Q24862
* AAT: 300263846
* BNCF: 1120
* FAST: 1710364
* GEC: 0194175
* GND: 4166233-7
* JSTOR: short-films
* LCCN: sh85121810

 |

---

|  |  |
| --- | --- |
|  |  *Este artigo sobre cine é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
Río Lomnianka, curso de auga da República Checa
**Curso de auga** é o nome xenérico das augas correntes que discorren por unha canle fixa.

Características
---------------

Todo curso de auga está alimentado por unha conca cuxas augas drena. Os torrentes e os regatos forman os afluentes dos ríos principais que desembocan no mar ou nun lago. O réxime dun curso de auga depende esencialmente das condicións da súa alimentación e das características do seu leito: largura, trazado, perfil lonxitudinal e transversal etc. Polo demais, as formas do leito non cesan de mudar xa que, en certas partes, sofren unha erosión máis ou menos intensa, en tanto que noutras deposítanse aluvións que elevan o fondo e regularizan o seu perfil. Incluso as maiores fervenzas rematan por desaparecer pois, ao iren retrocedendo, diminúe a súa altura até o punto de suprimirse a desnivelación.

A potamoloxía estuda numerosos fenómenos relativos aos cursos de auga. Entre estes, hainos que concirnen á dinámica fluvial e outros constitúen a hidroloxía fluvial propiamente dita.

Véxase tamén
------------

### Outros artigos

* Río
* Afluente
* Manancial
* Acuífero
* regato
* Corrente fluvial
* Alimentación fluvial

|  |  |
| --- | --- |
| Control de autoridades | 
* Wd: Q355304
* AAT: 300387091
* BNCF: 4893
* BNF: 11952208p
* BRE: 1922509
* GND: 4017551-0
* PSH: 4343

 |

|  |  |
| --- | --- |
| Identificadores | 
* MeSH: D014872
* MeSH: G16.500.971

 |
A **función de Möbius** μ(*n*) é unha función multiplicativa na teoría dos números e combinatoria. Debe o seu nome ao matemático alemán August Ferdinand Möbius, quen a definiu en 1831.

Definición
----------

Para todo enteiro positivo *n*, μ(*n*) está definido e pode ter tres valores: -1, 0, e 1, dependendo da factorización de *n* en primos:

* *μ*(*n*) = 0 se *n* ten como divisor un número natural ao cadrado, é dicir, que é dividido por un primo ao cadrado.
* *μ*(*n*) = 1 se *n* que é libre de cadrados (non ten como divisor outro número natural ao cadrado) e descompón nunha cantidade par de números primos.
* *μ*(*n*) = −1 se *n* non ten como divisor outro número natural ao cadrado e descompón nunha cantidade impar de números primos.

Equivalentemente,

{\displaystyle \mu (n)=\left\{{\begin{array}{l}1&{\text{ se }}n=1\\0&{\text{ se }}p^{2}\mid n{\text{ para certo primo }}p\\(-1)^{r}&{\text{ se }}n=p\_{1}p\_{2}\ldots p\_{r}{\text{, e tódolos }}p\_{i}{\text{ primos distintos}}\end{array}}\right.}

Os primeiros 20 valores da función son:

| *n* | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| *μ*(*n*) | 1 | −1 | −1 | 0 | −1 | 1 | −1 | 0 | 0 | 1 | −1 | 0 | −1 | 1 | 1 | 0 | −1 | 0 | −1 | 0 |

Propiedades
-----------

A función de Möbius é unha función multiplicativa, é dicir, se *a* e *b* son primos entre si, entón *μ*(*ab*) = *μ*(*a*) *μ*(*b*).

A suma da función de Möbius aplicada a cada un dos divisores dun número *n* é cero, excepto para *n* = 1

{\displaystyle \sum \_{d\mid n}\mu (d)={\begin{cases}1&{\text{if }}n=1,\\0&{\text{if }}n>1.\end{cases}}}

Notas
-----

1. ↑  Secuencia A008683 na OEIS

Véxase tamén
------------

### Bibliografía

* Burton, David M. (2002). *Elementary Number Theory* (5ª ed.). McGraw-Hill. ISBN 0-07-232569-0.

|  |  |
| --- | --- |
| Control de autoridades | 
* Wd: Q205243
* MAG: 2776609879

 |

---

|  |  |
| --- | --- |
| Este artigo tan só é un bosquexo |  *Este artigo sobre matemáticas é, polo de agora, só un bosquexo. Traballa nel para axudar a contribuír a que a Galipedia mellore e medre.* *Existen igualmente outros artigos relacionados con este tema nos que tamén podes contribuír.* |

---
***Hai que botalos*** é unha produción documental galega consistente en vinte e catro curtametraxes de cadanseu director, que no seu conxunto ofrecen unha visión desde unha perspectiva crítica de aspectos políticos, sociais e naturais de Galicia coincidindo coas elección autonómicas celebradas na comunidade no mes de xuño de 2005. O obxectivo era precisamente facer ver as razóns polas que o daquela presidente da Xunta, Manuel Fraga, non debía impoñerse de novo nos comicios, como así sucedeu.

A dirección das distintas curtas corre a cargo de Carlos Alberto Alonso, Enrique Banet, Jorge Bouza, Manuel Cotelo, Margarita Ledo, Juan Lesta, Tomás Lijó, Emilio MacGregor, Marcelo Martínez, Belén Montero, Enrique Otero, Xosé Antón Perozo, Fernando Pujalte, Roberto Ribao, Suso Sueiro, Xosé Zapata e Xurxo García.

Entre os intérpretes están Xulio Abonjo, Xosé Barato, Carlos Blanco, Evaristo Calvo, Mónica Camaño, Paula Carballeira, Debora Castro, Xoán Cejudo, Lorena Conde, Manuel Cortés, Leonardo Fernández, Anabel Gago, César Goldi, Anxo Laborda, Miguel de Lira, Paco Lodeiro, Patricia de Lorenzo, Vicente Montoto, Víctor Mosqueira, Manel Pardo, Marta Pazo, Chiqui Pereira, Iria Pinheiro, Marcos PTT, Mabel Rivera, Pablo Rodríguez, Teresa Rodríguez, Xesús Ron e Bernardo Tejeda.

Véxase tamén
------------

### Ligazóns externas

* Consello da Cultura Galega
A obra mestra de Eugène Delacroix, chamada *A liberdade guiando ao pobo,* trata da Revolución de 1830 a través do estilo do Romanticismo. Como Liberdade forma parte do slogan en francés «Liberté, égalité, fraternité»; esta obra representa á mesma República Francesa. O primeiro punto de vista dá a idea de que o pobo revolucionario non teme desposuír aos políticos do poder se eles non outorgan liberdade.
Francia é un país de moi rica e diversa cultura que influíu positivamente de gran xeito en Europa e o mundo enteiro. Os seus valores de *liberdade, igualdade e fraternidad* e a súa Declaración dos dereitos do home e do cidadán, son herdanzas que a humanidade enteira recolle.

Francia fixo destacadísimas contribucións á humanidade nos campos das ciencias, as letras, as artes e todos os saberes.

Caracterizada polo *savoir vivre*, ten valiosas tradicións, entre elas a exquisita gastronomía, na que destacan os seus queixos e viños; tamén, a alta costura, e a súa tradición de excelencia en todos os campos.

A **cultura de Francia** é un factor presente no desenvolvemento da cultura de países relativamente novos, como Canadá e os Estados Unidos.

Véxase tamén
------------

### Outros artigos

* Academia francesa

|  |  |
| --- | --- |
| Control de autoridades | 
* Wd: Q1985804
* AAT: 300111188

 |

---

|  |  |
| --- | --- |
|  |  *Este artigo é, polo de agora, só un bosquexo. Traballa nel para axudar a contribuír a que a Galipedia mellore e medre.* |

---
**Dafydd Huws**, nado en Gwynedd en 1949 e finado en Penarth o 15 de abril de 2020, foi un escritor e guionista galés.

Traxectoria
-----------

Foi profesor de lingua galesa en Gwaelod-y-garth, a nove quilómetros de Cardiff, entre 1972 e 1989. Comezou a escribir na revista *Y Faner* columnas asinadas co sobrenome de Charles Huws e foi guionista da serie *Pobol y Cwm*, entón emitida en BBC Wales. Escribiu unha serie narrativa centrada no personaxe de Goronwy Jones, cun ton humorístico e satírico e que reflicten a historia contemporánea galesa, as institucións propias e a identidade nacional, a ela pertencen as novelas *Dyddiadur Dyn Dŵad* (1978), *Un Peth Di Priodi - Peth Arall Di Byw* (1990), *Walia Wigli* (2004), *Alias, Myth a Jones* (2009), *Nefar in Ewrop* (2010) e o libro de relatos *Chwarter Call* (2005). É autor tamén da historia infantil *Sêr y Dociau Newydd* (1996) e foi guionista das series de S4C *Mwy na Phapur Newydd*, *I Dir Drygioni* e *Iechyd Da* e dos telefilmes *Dyddiadur Dyn Dŵad* (1989) e *Delyn* (2001).

|  |  |
| --- | --- |
| Control de autoridades | 
* Wd: Q11063761
* WorldCat
* VIAF: 68650866
* BNB: ID
* GND: 132102757
* ISNI: 0000 0000 8257 8690
* LCCN: no2004105301
* SUDOC: 122144244

 |
**Dmitri Iurievich Kondratiev**, nado en Irkutsk o 25 de maio de 1969, é un cosmonauta ruso que formou parte das misións Soiuz TMA-20 e das expedicións 26 e 27 á Estación Espacial Internacional.

Traxectoria
-----------

Kondratiev graduouse na Escola de Pilotos da Forza Aérea de Kachinsk en 1990 como piloto e enxeñeiro. En 2000 graduouse en Economía, Estatística e Ciencias da Computación pola Universidade Estatal de Moscova e na Academia Iuri Gagarin da Forza Aérea en 2004. Entrou no corpo de cosmonautas en 1997, participando na misión Soiuz TMA-20 formando parte das expedicións 26 e 27 á Estación Espacial Internacional. Pasou 159,30 días no espazo.

Notas
-----

1. 1 2  Mark Wade (2020). "Kondratiyev, Dmitri Yuriyevich" (en inglés). Consultado o 15 de agosto de 2020.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Dmitri Kondratiev*** |

### Outros artigos

* Soiuz TMA-20
* Expedición 26
* Expedición 27
* Estación Espacial Internacional

|  |  |
| --- | --- |
| Control de autoridades | 
* Wd: Q722142
* NASA: kondratyev-dy

 |
**Hau-Maka** tamén chamado **Haumaka**, é un personaxe da mitoloxía rapanui, que lle indicou ó ariki Hotu Matu'a que era o seu destino viaxar cara a Illa de Pascua.

Lenda
-----

A lenda conta que ó sabio Hau-Maka aparecéuselle en soños o deus Makemake, nos cales levou ó espírito de Hau-Maka a unha viaxe dende Hiva cara a unha afastada illa, que sería a Illa de Pascua.

Nesta viaxe, o espírito de Hau-Maka desprazouse cara ao leste pasando por unha serie de illas, ata acadar a oitava terra. O espírito de Haumaka recorreu a illa identificando un total de 28 sitios cos seus nomes. Así, nesta illa atoparía tres illotes fronte ó Rano Kau (Motu Kao kao - Motu Nui - Motu Iti), e identificounos como *"Ko nga Kope Ririva Tutuu Vai a te Taanga"* (os fermosos fillos de Te Taanga que están sobre a auga). Despois de ascender polo volcán Rano Kau, chamaríao *"Te Poko Uri a Haumaka o Hiva"*. O cráter pequeno chamado "Te Manavai". Logo diríxese á costa sur buscando unha residencia para o Ariki, recoñecendo distintos lugares ata que chega a Rangi Mea Mea (Ceo Vermello), referíndose ó solpor en Ovahe. Posteriormente chegaría ó cerro Hau Epa que nomearía como *"Maunga Hau Epa"*, e observaría as areas brancas dunha praia nun lugar que chamaría *"Oromanga a Haumaka o Hiva"*; considerándoo un sitio axeitado para a residencia do Ariki, e á baía inmediata chamada *"Hanga Mori A One"* (Anakena). Así, tras recoñecer outros tantos sitios, nomea á illa *"Te Pito o te Kainga a Haumaka o Hiva"*.

Así, logo de percorrer a illa, o espírito de Hau-Maka regresou ó seu corpo que se atopaba en Hiva. Posteriormente contaría a súa visión ó seu irmán Huatava, e como membro da liñaxe real (Ariki Paka), dirixiuse ó Ariki Hotu Matu'a, para contarlle o seu soño. Este feito faría que o Ariki Hotu Matu'a enviase unha embarcación con sete mozos, (Os dous fillos de Haumaka: Ira e Raparenga; e os cinco fillos de Huatava: Ku’u Ku’u, Ringi Ringi, Nonoma, U’ure e Mako’i); expedición que remataría na posterior chegada do Ariki Hotu Matu'a á Illa de Pascua; e con el o poboamento desta.

Véxase tamén
------------

### Outros artigos

* Hiva
* Hotu Matu'a
**Choluteca** é un dos 18 departamentos nos que se divide a República de Honduras, e é o máis meridional desta. Limita polo norte cos departamentos de Francisco Morazán e El Paraíso, polo oeste co Golfo de Fonseca e o departamento de Valle, e polo leste e sur coa veciña Nicaragua.

Ten unha superficie total de 4360 km2. A súa poboación é de aproximadamente 395.000 habitantes. Conta con moitos terreos que son utilizados para a agricultura, a pesca, azucareiras, camaroneiras etc. A cabeceira do departamento é a cidade de Choluteca, que é atravesada polo río Choluteca que cruza o departamento.

Historia
--------

Choluteca foi un dos sete departamentos orixinais nos que se dividiu Honduras despois da súa independencia, en 1825, aínda que as súas fronteiras mudaron no transcurso da historia. En 1843 adheriuse ao seu territorio o distrito de Guascorán, até daquelas parte de Comayagua. En 1893 desprendeuse da súa parte máis occidental, coa creación do departamento de Valle.

Municipios
----------

1. Apacilagua
2. Choluteca
3. Concepción de María
4. Duyure
5. El Corpus
6. El Triunfo
7. Marcovia
8. Morolica
9. Namasigue
10. Orocuina
11. Pespire
12. San Antonio de Flores
13. San Isidro
14. San José
15. San Marcos de Colón
16. Santa Ana de Yusguare

Véxase tamén
------------

| * v
* c
* e
Departamentos de Honduras |
| --- |
| 
* Atlántida
* Choluteca
* Colón
* Comayagua
* Copán
* Cortés
* El Paraíso
* Francisco Morazán
* Gracias a Dios
* Intibucá
* Islas de la Bahía
* La Paz
* Lempira
* Ocotepeque
* Olancho
* Santa Bárbara
* Valle
* Yoro

 |

|  |  |
| --- | --- |
| Control de autoridades | 
* Wd: Q899272
* GEC: 0017641
* GeoNames: 3613527
* OSM: 4627314
* TGN: 1000569

 |
Para outras páxinas con títulos homónimos véxase: Domingo Sanguento.
O **Domingo Sanguento de 1972**, foi unha xornada de incidentes ocorridos en Derry, Irlanda do Norte, o día domingo 30 de xaneiro de 1972. Aquela tarde, máis de 15.000 persoas manifestáronse en contra do *internment* -unha medida que consistía en encarcerar sen xuízo aos sospeitosos de pertencer ao IRA. A manifestación iniciouse pacificamente, aínda que a tensión respirábase no aire. Un rexemento de paracaidistas, un dos máis duros corpos do Exército Británico, fora enviado a Derry.

Un pequeno grupo de manifestantes, apartado do núcleo principal, comezou a lanzar pedras a unha barricada, tras a que se parapetaban algúns soldados. Estes responderon ao principio con gas, balas de goma e auga a presión. Instantes despois as rúas do Bogside convertéronse nun caos. A xente corría aterrada entre o enxordecedor ruído de disparos con balas verdadeiras. En 20 minutos, 13 corpos sen vida e máis de 30 feridos (un deles morrería meses máis tarde). Nacera a lenda do *Domingo Sanguento* (*Bloody Sunday*), coñecida mundialmente pola canción da banda U2 *Sunday Bloody Sunday*.

Historia
--------

Recordatorio do *Domingo Sanguento* en Derry.
O domingo 30 de xaneiro de 1972, nun incidente que desde entón se cualificaría como **Domingo Sanguento**, 13 homes e nenos non armados morreron por mor dos disparos da forza paracaidista británica logo dunha manifestación en favor dos Dereitos Civís de Irlanda do Norte no barrio de Bogside da cidade de Derry, en Irlanda do Norte. A manifestación foi organizada por Ivan Cooper para protestar polo encarceramento sen xuízo de xente irlandesa, predominantemente católica, en Irlanda do Norte.

Aínda que o principio da guerra do IRA contra o goberno británico empezara tres anos antes do *Domingo Sanguento*, o IRA aínda era unha organización moi feble e pequena; de feito, Graffitis en Belfast antes do día fatídico afirmaban que IRA significaba *I Ran Away* (*Eu fuxín*)[], aludindo claramente á falta de valentía que demostraba en devandita época. De calquera xeito, o *Domingo Sanguento* impulsou a posición e aumentou o número de recrutamentos da banda.

O recordo do *Domingo Sanguento* cobre moitas outras accións violentas na historia posterior do país, seguramente porque foi levada a cabo polo Goberno Británico e non por paramilitares.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Domingo Sanguento***  |

### Ligazóns externas

* The Bloody Sunday Inquiry Web
* The Bloody Sunday Trust WebArquivado 10 de xullo de 2017 en Wayback Machine.
* BBC Coverage: The Bloody Sunday Inquiry
* CAIN Web Service
* BBC Interactive Guide
* "Shootings 'triggered decades of violence'"

|  |  |
| --- | --- |
| Control de autoridades | 
* Wd: Q190819
* BNF: 16256326b
* EBID: ID
* FAST: 1755451
* GEC: 0519131
* GND: 4599868-1
* LCCN: sh2006005252

 |
Museo Guinness en Hollywood, California
O ***Guinness World Records*** (ou ***Guinness Book of World Records*** nalgunhas edicións editadas nos Estados Unidos), traducible como **Libro Guinness dos Récords**, é un libro de consulta publicado anualmente, que contén unha colección de marcas mundiais recoñecidas internacionalmente. Estas marcas inclúen tanto fazañas humanas como os parámetros extremos coñecidos do mundo natural.

Cada edición contén un extracto da gran base de datos de marcas de Guinness, e a selección dos incluídos varía con cada ano de publicación. En anos recentes, moitas marcas relacionadas coa cultura popular actual foron agregados ao libro.

O *Libro Guinness de Récords* é o libro con copyright máis vendido do mundo, o cal outórgalle un espazo dentro das súas propias páxinas.

Historia
--------

A primeira edición foi publicada en 1955, pagada pola fábrica de cervexa irlandesa Guinness tras un debate nun *pub* sobre cal sería a especie máis rápida de ave de caza. Esta discusión non tivo conclusión ao non existir libros de referencia que incluísen este dato.

A investigación necesaria para a primeira edición foi conducida por Ross e Norris McWhirter, dous irmáns xemelgos atletas e xornalistas británicos, quen tamén conducían unha axencia de investigacións en Londres. Despois de que o primeiro libro se convertera nun éxito inesperado, imprimíronse moitas edicións subsecuentes. Co tempo, creouse un patrón de revisións anuais, publicadas cada mes de outubro para coincidir coa época de vendas de Nadal. Os irmáns McWhirter continuaron coa publicación dos Libros Guinness por moitos anos.

As edicións máis recentes enfócanse nas plusmarcas impostas por competidores humanos. As competencias van desde as máis obvias como levantar grandes pesos ata as máis curiosas como o lanzamento de ovos a distancia e o maior número de perritos quentes que poden ser comidos en dez minutos (aínda que as marcas sobre consumo masivo de alimento xa non son aceptadas por cuestións legais). Ademais de competencias, tamén se inclúen datos como o ser humano máis alto (Robert Pershing Wadlow), o tumor máis pesado, a planta máis velenosa, o río máis curto do mundo etc.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Guinness World Records*** |

### Ligazóns externas

* Páxina web oficial *(en inglés)*

|  |  |
| --- | --- |
| Control de autoridades | 
* Wd: Q41675
* EBID: ID
* ISBN: 978-1-904994-67-1

 |
Cemiterio de Goiriz, Vilalba.
O **culto ós devanceiros** é unha práctica de respecto e veneración ós antepasados mortos. Nalgunhas culturas, está relacionado coa crenza de que os mortos teñen unha existencia continua, e algúns posúen a habilidade de influír no porvir dos vivos. Algunhas sociedades veneran ós seus antepasados familiares directos, e algunhas comunidades relixiosas, en particular a Igrexa católica, veneran ós santos como intercesores de Deus e ás almas que parten ó purgatorio.

En moitas culturas de Europa, Asia, Oceanía e África, o obxectivo da veneración é asegurar a existencia dos devanceiros e a súa boa disposición cara ós vivos, e ás veces, pedir polo seu favor ou axuda. A función social e non relixiosa do culto ós devanceiros é cultivar os valores de parentesco, como a piedade filial, a lealdade familiar e a continuación da liñaxe familiar. O culto ós devanceiros é corrente en toda clase de sociedades, con diferentes graos de complexidade política, social e tecnolóxica, e é un destacado compoñente de moitas prácticas relixiosas.

|  |  |
| --- | --- |
| Control de autoridades | 
* Wd: Q238199
* AAT: 300400471
* BNCF: 39216
* BNF: 11932366q
* EBID: ID
* FAST: 808464
* GND: 4068478-7
* JSTOR: ancestor-worship
* LCCN: sh85004848
* NDL: 00571452
* PSH: 18
* SUDOC: 027237923
* Treccani: culto-degli-antenati

 |
Piquero de patas azuis (*Sula nebouxii*)
**Hatutu**, ou tamén **Hatuta´a**, é unha illa das Marquesas, na Polinesia francesa. Está situada no grupo norte do arquipélago, a 3 km ao nordés de Eiao.

Xeografía
---------

A illa está deshabitada e consiste nunha plataforma elevada de 428 metros de altitude cunha superficie de 6,5 km².

Historia
--------

Hatutu foi descuberta en 1791, polo norteamericano Joseph Ingraham que a chamou *Hancock*, nome do primeiro gobernador de Massachusetts, John Hancock. Outros nomes utilizados foron o francés *Chanal* e o inglés *Langdon*. En 1992, Hatutu foi declarado reserva natural. É un lugar utilizado polas aves mariñas para aniñar, un dos importantes é o piquero de patas azuis (*Sula nebouxii*).

Notas
-----

Ligazóns externas
-----------------

|  |  |
| --- | --- |
|  | Wikimedia Commons ten máis contidos multimedia na categoría:  ***Hatutu Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q1420365
* GEC: 0511342
* GeoNames: 4031030

 |
A **guitarra laúde** (ou **laúde guitarra**) é un instrumento musical de corda pulsada dos séculos XIX e XX orixinario de Alemaña.

Descrición
----------

A guitarra laúde é un cordófono híbrido entre un laúde de caixa de resonancia bombeada e unha guitarra. Posúe a forma dun laúde pero tócase e afínase coma unha guitarra.  A ponte, as cordas, os trastes e o diapasón son como as da guitarra (aínda que o mastro é máis estreito cá da guitarra moderna) en cambio o aspecto da caixa de resonancia e o clavixeiro tenden ao laúde. A parte posterior da caixa de resonancia está formada por tiras de madeira chamadas doias e a boca da tapa de resonancia non está aberta, senón tapada parcialmente por unha roseta. O clavixeiro pode incorporar tanto mecanismo de clavixa de madeira como o de metal das guitarras modernas.  Nas pezas de maior calidade o clavixeiro adoitaba incorporar unha talla no extremo do mesmo.

Historia
--------

Este instrumento ten a súa orixe no século XIX, sendo moi popular en Alemaña a finais do século XIX e no primeiro terzo do século XX, foi moi utilizado nas escolas, tanto por nenos como nenas, debido ás súas similitudes coa guitarra convencional, pero coa estética e a sonoridade dun laúde. A súa lonxitude de escala é curta (sobre 63 centímetros), característica que a fixo moi interesante como guitarra de viaxe. Debido ao seu éxito, construíronse unha gran cantidade de unidades por diversas fábricas e luthieres, sendo unha delas W. Ritmüller & Sohn.

Notas
-----

1. ↑  "Instrumentos Musicales en los Museos de URUEÑA". Consultado o 2021-04-26.
2. 1 2 3  Noonan, Jeffrey (2008). *The Guitar in America: Victorian Era to Jazz Age* (en inglés). Univ. Press of Mississippi. ISBN 978-1-60473-302-0. Consultado o 2021-04-26.
3. ↑  "Guitarras laud" (en castelán). Consultado o 2021-04-26.
4. ↑  *Lute News: The Lute Society Newsletter* (en inglés). The Society. 2003. Consultado o 2021-04-26.
5. ↑  "logophile | Music / LuteGuitar". Consultado o 2021-04-26.

|  |  |
| --- | --- |
| Control de autoridades | 
* Wd: Q322050
* AAT: 300395523
* MIMO: 3245

 |
O **Hauksbók** (**Libro de Haukr**) é un dos poucos manuscritos noruegueses dos que coñecemos o autor. O seu nome era Haukr Erlendsson (?-1334), desde o principio o manuscrito foi chamado Hausbók polo seu autor. Foi parcialmente escrito polo propio Haukr e en parte por axudantes. O libro contén versións, ás veces as únicas versións amplas, dalgúns antigos textos islandeses, como o Landnámabók, a saga *Fóstbrœðra*, a saga *rauða* de Eirík, a saga Hervarar e o *Völuspá*.

Evidencias paleográficas permitiron a Stefán Karlsson datar o manuscrito entre 1302 e 1310 ("Aldur Hauksbókar", 'Fróðskaparrit', 13 (1964), 114–21).

O libro contén unha sección de Matemáticas de aproximadamente 6 ou 7 páxinas, chamada *Algorismus*. Este é o texto matemático máis antigo nun idioma escandinavo. Trátase probablemente dunha tradución do latín dalgunhas páxinas incluídas en libros máis antigos como *Carmen de Algorismo* de De Villa Dei de 1200, *Liber Abaci* de Fibonacci de 1202 e *Algorismus Vulgaris* de De Sacrobosco de 1230.

|  |  |
| --- | --- |
| Control de autoridades | 
* Wd: Q1589330
* WorldCat
* VIAF: 178143128
* BNF: 16600156x
* LCCN: nr97011816

 |
Páxina dun guión.
O **guionista** é o autor dun guión literario, tanto para unha produción de audiovisuais ou a radio, ou para banda deseñada. O guión pode ser unha creación orixinal ou unha adaptación doutra obra pre-existente.

Guionistas para filmes
----------------------

Un guionista de filmes é o encargado de escribir un texto polo miúdo que determina o contexto, a configuración e as accións da obra, ademais dos diálogos.

Para iso, ten que primeiro recoller información (moitas veces coa axuda dun ou varios documentalistas) sobre o tema descrito pola sinopse ou a obra literaria que ten que adaptarse. Tamén poden colaborar co escritor outros escritores (co-guionistas) ou ter dialoguistas que están especializados para escribir diálogos. Unha das peculiaridades do traballo de guionista é que ten que dividir o guión non é en capítulos, senón en secuencias numeradas; así mesmo, ás veces, ten que escribir varias versións do guión, xa que isto pode cambiar en función dunha serie de criterios (cambio de actores, etc.).

Moitos escritores convértense en guionistas das súas propias obras e moitos directores de cine, especialmente de fóra de Hollywood, son tamén os seus propios guionistas.

### Guionistas salientables

* Paul Thomas Anderson
* Raymond Chandler
* Blake Edwards
* Nora Ephron
* William Faulkner
* Charlie Kaufman
* Joseph L. Mankiewicz
* Billy Wilder
* Bruce Dickinson
* Mario Puzo

Guionistas de banda deseñada
----------------------------

* Joaquim Carbó
* Andreu Martín
* Charlier
* Pierre Christin
* Greg
* René Goscinny
* Stan Lee
* Alan Moore
* Carlos Sampayo

Notas
-----

1. ↑  Termo en Digalego.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Guionista***  |

|  |  |
| --- | --- |
| Control de autoridades | 
* Wd: Q28389
* BNCF: 57090
* BNE: XX550136
* BNF: 119551998
* FAST: 1109351
* GEC: 0113320
* GND: 4294338-3
* LCCN: sh85118942
* SUDOC: 027531546

 |
**HBO Max** é un servizo estadounidense de streaming propiedade de Warner Bros. Discovery. Foi lanzado nos Estados Unidos o 27 de maio de 2020, e o servizo constrúese arredor das bibliotecas de contido de HBO, Warner Bros. e as súas marcas relacionadas. O servizo tamén ofrece a primeira programación do servizo de televisión de pago de HBO, programación orixinal baixo o selo "Max Originals" (incluíndo os programas producidos en conxunto con Warner Bros. Discovery, como Cartoon Network e Adult Swim), e contido adquirido mediante acordos de bibliotecas de terceiros (como aqueles con estudios cinematográficos para dereitos de televisión de pago) e acordos de coprodución (como aqueles con BBC Studios e Sesame Workshop entre outros).

O servizo substitúe tanto a HBO Now, un servizo SVOD de HBO anterior, como a HBO Go, a plataforma de transmisión baixo demanda para os subscritores da televisión de pago de HBO. Nos Estados Unidos, os subscritores de HBO Now e os subscritores de televisión de pago de HBO migraron a HBO Max sen ningún custo adicional, suxeito á dispoñibilidade e á compatibilidade do dispositivo. HBO Max tamén suplantou o compoñente de streaming do servizo DC Universe de DC Entertainment, e a súa serie orixinal foi migrada a HBO Max como Max Originals. O servizo HBO Max comezou a expandirse nos mercados internacionais en 2021.

Véxase tamén
------------

### Outros artigos

* Lista de títulos con versión en galego nas plataformas de streaming
Os 100 **departamentos franceses** (*départements*) a fronte de cada un dos cales sitúase un prefeito, divídense en 342 distritos (*arrondissements*) que liderados por un subprefeito, teñen por misión axudar a aquel na aplicación das políticas territoriais e administrativas do Estado francés.

Entre 1790 e 1800 en Francia, os *districts* foron o primeiro nivel de subdivisión dos *départements*, e foron posteriormente substituídos polos *arrondissements*. Durante parte do século XX, denominouse *district* a unha forma de mancomunidade de concellos.

A capital dun distrito chámase *sous-préfecture* (subprefeitura) agás cando se trata do distrito da propia capital departamental, que mantén a denominación de "préfecture" (prefeitura), aínda que cumpre coas mesmas funcións para co resto das comunas do seu distrito.

Os distritos agrupan a un número determinado de comunas, a división administrativa básica, que ademais se agrupan en diferentes cantóns, organización que cumpre as funcións de partido xudicial (sede do Tribunal de Primeira Instancia) e de xeito regular, de circunscrición electoral.

Nas cidades de París, Lión e Marsella tamén denomínanse *arrondissements* ás divisións administrativas que agrupan aos diferentes barrios e á fronte dos cales desígnase un "maire" (alcalde).

Véxase tamén
------------

### Outros artigos

* Listaxe dos distritos de Francia
* Xeografía de Francia
* Política de Francia

|  |  |
| --- | --- |
| Control de autoridades | 
* Wd: Q194203
* GEC: 0080744

 |